Document ID: 32001R2244

32001R2244
L 303/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2244/2001 НА КОМИСИЯТА
от 19 ноември 2001 година
за изменение на Регламент (ЕО) № 1780/97 относно установяване на подробни правила за прилагане на Регламент (ЕО) № 723/97 на Съвета за прилагане на програмите за действие на държавите-членки относно контрола на разходите на секция „Гарантиране“ на ФЕОГА
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 723/97 на Съвета от 22 април 1997 г. за прилагане на програмите за действие на държавите-членки относно контрола на разходите на секция „Гарантиране“ на ФЕОГА (1), изменен с Регламент (ЕО) № 2136/2001 (2), и по-специално член 6 от него,
като има предвид, че:
(1)
Регламент (ЕО) № 2136/2001 удължава с две години петгодишния период, предвиден в Регламент (ЕО) № 723/97 за финансовото участие на Общността в програмите за действие на държавите-членки.
(2)
Поради датата на влизане в сила на Регламент (ЕО) № 2136/2001, Комисията не беше в състояние да фиксира максималната сума за финансовото участие на Общността за 2002 г. съгласно Регламент (ЕО) № 1780/97 на Комисията от 15 септември 1997 година относно установяване на подробни правила за прилагането на Регламент (ЕО) № 723/97 на Съвета за прилагане на програмите за действие на държавите-членки относно контрола на разходите на секция „Гарантиране“ на ФЕОГА (3), последно изменен с Регламент (ЕО) № 1890/98 (4). Трябва следователно да бъде определен нов срок за решение от страна на Комисията за тази година и следва да бъдат определени разходите, допустими за съфинансиране от Общността.
(3)
Мерките, предвидени в настоящия регламент, са в съответствие със становището на Комитета на ФЕОГА,
ПРИЕ НАСТОЯЩИЯ РЕГЛАМЕНТ:
Член 1
В член 2 от Регламент (ЕО) № 1780/97 се добавя следния параграф 2а:
„2а. Чрез дерогация от първата алинея от параграф 2, Комисията фиксира, въз основа на информацията, предоставена от държавите-членки, максималната сума на финансовото участие на Общността за 2002 г., изразена в евро, в рамките на три месеца след крайния срок за представяне на програмите от държавите-членки.
Само разходи, изплатени след 1 януари 2002 г., са допустими за съфинансиране от Общността.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 ноември 2001 година.

Labels: 4
15
5
6